Arrenca la 19 Biennal de ceràmica d’Esplugues Angelina Alós — Portal de la Ciutat d'Esplugues de Llobregat
Les inscripcions estaran obertes fins al 30 de juny a la pàgina web dels Museus d'Esplugues
3 de maig del 2018
El 2018 és any de Biennal i des del dimarts 1 de maig ja es poden fer les inscripcions per participar en la nova edició d'aquest certamen dedicat a la ceràmica creativa. La inscripció estarà oberta fins al 30 de juny a la pàgina web dels Museus d'Esplugues.
La 19a Biennal de ceràmica d’Esplugues Angelina Alós lliurarà els seus premis el 25 d'octubre i l'exposició de les peces seleccionades i guanyadores serà al museu Can Tinturé d'Esplugues del 25 d'octubre al 13 de gener del 2019.
Aquesta edició de la Biennal vol consolidar la seva dimensió internacional i alhora impulsar la presència de la ceràmica a la nostra ciutat, així com continuar amb el foment de la creació ceràmica i el suport a nous artistes.
En l'anterior edició, el 2016, s'hi van inscriure 114 artistes ceramistes d'arreu del món amb 232 obres i les inscripcions van augmentar un 56% respecte l'edició del 2014. La participació internacional també va créixer un 72%.
Aquí teniu imatges de la presentació de les obres escollides a la 18a Biennal: